मामला गांडेय प्रखंड का है. ग्रामीणों का आरोप है कि कोडरमा सांसद प्रतिनिधि अर्जुन बैठा के पिता के नाम से 102 एकड़ 77 डिसमिल जमीन की बंदोबस्ती फर्जी तरीके से की गई है. जानकारी के मुताबिक गांडेय इलाके के विभिन्न स्थानों पर नुनुलाल बैठा के नाम से सरकारी जमीन जंगल / गोचर इत्यादी बंदोबस्ती लगान रसीद भी निर्गत हो गया है. इस मामले का खुलासा होते ही क्षेत्र के ग्रामीणों का गुस्सा भड़क उठा. ग्रामीणों के मुताबिक जो कागजात उपलब्ध हुए हैं, उसमें ग्राम रुकोटाड थाना संख्या 443, हल्का संख्या 4 है, खाता संख्या 31, प्लाट संख्या 646, रकवा 30 एकड़ 50 डिसमिल, ग्राम आहारडीह थाना संख्या 452, हल्का संख्या 4 है. खाता 02, 58, प्लाट संख्या 01, 30, 58, रकवा 25 एकड़ 77 डिसमिल, ग्राम मनियाडीह, थाना संख्या 445, हल्का संख्या 4 है. खाता संख्या 01, प्लॉट संख्या 27/99, रकवा 28 एकड़, ग्राम कर्णपुरा, 422 खाता संख्या 01, प्लाट संख्या 11, रकवा 18, एकड़ 50 डिसमिल. कुल रकवा 102 .77 एकड़ (एक सो दो एकड़ सतहत्तर) डिसमील जमीन नुनुलाल बैठा के नाम से दर्ज पाया गया है.